હાલમાં જ ગાવના વિકાસને જોતા ગ્રામીણ અને શહેરી વિકાસના કેન્દ્રીય મંત્રાલયોની ટીમ 'પુંસારી મોડલ'ને નજીકથી જોવા માટે ગામની મુલાકાત માટે આવી હતી. શિક્ષણના મહત્વને સમજતા ગામના સરપંચ હિમાંશુ પટેલે ગામમાં શાળાના નિર્માણ પર વિશેષ ધ્યાન આપ્યું છે. અત્રે વર્ષ 2006માં 300 બાળકો શાળાએ જતા હતા, જ્યારે અત્યારે આ સંખ્યા બેગણી થઇ ગઇ છે. ગામની શાળામાં માત્ર એસી જ નહીં પરંતુ કમ્પ્યુટર અને પ્રોજેક્ટર્સ સુવિધાઓ પણ ઉપલબ્ધ છે.